**Zapisnik**

**sa 16. sjednice Školskog odbora Osnove škole Jasenovac**

**održane 19. siječnja 2015. s početkom u 17 sati**

**Nazočni:** Vera Mađerić, predsjednica ŠO, Jelena Cicak, član, Ana-Marija Milović, član, Slavica Šepović, član, Melanija Milović, član, Zoran Prpić, član, ravnatelj škole Branko Šepović, Vladimir Houdek, tajnik škole-zapisničar

**Nenazočni:** Irena Šimičić, nije dobila poziv poslan poštom

Jednoglasno je prihvaćen zapisnik s 15. sjednice ŠO.

Predsjednica V. Mađerić utvrdila je da postoji kvorum i za današnju sjednicu predložila je slijedeći dnevni red:

Dnevni red:

1. Verifikacija mandata novih članova Školskog odbora
2. Donošenje odluke o imenovanju ravnatelja OŠ Jasenovac
3. Davanje suglasnosti za zapošljavanje
4. Razno

Predloženi dnevni red jednoglasno je prihvaćen.

**Ad. 1.)** Predsjednica V. Mađerić pozdravila je sve nazočne i informirala da je stiglo Rješenje iz županije o razrješenju i imenovanju članova školskog odbora. Razrješuju se dužnosti člana školskog odbora : Zdravko Mujagić, Nada Đilas, Ružica Pastorčić, a imenuju se iz reda predstavnika osnivača Irena Šimičić, Zoran Prpić i Melanija Milović.

Verificirani su mandati ovdje prisutnih Melanije Milović i Zorana Prpića, a isti se imenuju kao članovi školskog odbora na četiri godine.

**Ad. 2.)** V. Mađerić je obavijestila nazočne da je u studenome raspisan natječaj za ravnatelja škole. U prosincu su održane sjednice Učiteljskog vijeća, Skupa zaposlenika, Vijeća roditelja na kojima je tajnim glasovanjem potvrđen Branko Šepović kao jedini kandidat za ravnatelja škole. Zaključci tih sjednica proslijeđeni su školskom odboru koji je na svojoj 15. sjednici javnim glasovanjem donio odluku da se za kandidata Branka Šepovića zatraži prethodna suglasnost ministra. Kako pismena suglasnost ministra ni nakon 15 dana nije stigla smatra se da je ista dana.

Odluku o imenovanju Branka Šepovića za ravnatelja OŠ Jasenovac jednoglasno je javnim glasovanjem donijelo svih 6 (šest) nazočnih članova Školskog odbora.

 Branko Šepović imenuje se za ravnatelja škole na određeno, puno radno vrijeme u trajanju 5 (pet) godina, a mandat počinje 30. siječnja 2015. godine.

**Ad. 3.)** Spremačica u Područnoj školi Puska gđa Lucija Pavlović je na bolovanju od 24. prosinca 2014. Tijekom zimskih praznika nije bilo potrebe za zapošljavanjem nove djelatnice. Početkom nastave u II. polugodištu potrebna je osoba koja će naložiti vatru u pećima i počistiti prostorije. Sukladno Zakonu o odgoju i obrazovanju u osnovnoj i srednjoj školi ravnatelj je zaposlio na određeno nepuno radno vrijeme od 15 dana gđu Anu Pavlović iz Puske, a sada je potrebna suglasnost školskog odbora na zapošljavanje iste do povratka Lucije Pavlović s bolovanja, a najduže do 60 dana. Nazočni članovi Školskog odbora jednoglasno su dali suglasnost na zapošljavanje Ane Pavlović do povratka L. Pavlović s bolovanja, a najduže do 60 dana.

**Ad. 4.)** Ravnatelj B. Šepović informirao je nazočne da su nabavljene tri pametne ploče koje će biti postavljene u učionicama, a ukoliko bude mogućnosti nabavile bi se još dvije.

Pitanja i prijedloga više nije bilo.

Sjednica je završila u 17,20 sati.

Zapisničar: Predsjednica Školskog odbora:

Vladimir Houdek Vera Mađerić